Medve a faluban

Bejárta a médiát a településünkön történt medvelátogatás híre, azonban ezzel kapcsolatban téves információk is napvilágot láttak. A macit 2019. január 30.-án két helyi lakos kb. 21.30-kor látta az orvosi rendelő és a régi fa bolt környékén, másnap délelőtt le is fotózták a lábnyomát, ami azóta bejárta az internetet. A környéken lakók elmondása szerint a Rakaca-tóról bevezető út és a régi fa bolt közötti részen mozgott, azonban a híresztelésekkel ellentétben az óvoda udvarán nem járt. A jövőben lehet számítani hasonló eseményre, mert a szlovák hegyekben a medveállomány gyarapodik, ezért újabb és újabb életteret keresnek maguknak, így hazánk dombvidékein megtelepedésükkel lehet számolni.

A medve védett állat!

Bár nem tudjuk milyen hosszú lesz a tél, ez a medve biztosan kijött a barlangjából ☺

Az Aggteleki Nemzeti Park oldalán az alábbi tájékoztatást találjuk arról, hogy milyen szabályokat érdemes betartanunk, ha esetleg medvével találkozunk.

* Amennyiben medvével találkozik, hátráljon ki lassan azon az úton ahol jött, és kerülje ki minél nagyobb körben.
* Mindezt tegye csendben, lehetőleg úgy, hogy a medve ne lássa.
* Amíg a medve nem veszi észre, ne csapjon zajt.
* Ne zárja el a medve menekülési útvonalát, hagyjon neki helyet.
* Ha a medve nem észlelte a jelenlétét ne kiabáljon, zajongjon, csapkodjon, mert azt támadásnak veheti a ragadozó.
* Legyen különösen óvatos, ha a medvével közelről találkozik.
* Soha ne közelítse meg a medvét, még akkor sem, ha látszólag békés.
* Ne fordítson hátat az állatnak.
* Ne fusson el. (A medve 40 km/h sebességgel is tud futni.)
* Ha a medve észrevette, akkor emelje a kezét lassan a feje felé, és halkan beszéljen, énekeljen, fütyülgessen - hogy a medve emberként tudja azonosítani.
* Ha a medve észrevette, de nem vesz tudomást a jelenlétéről, nem érdeklődik, akkor lassan   
   hátráljon ki a látóteréből.

Bár nem tudjuk milyen hosszú lesz a tél, ez a medve biztosan kijött a barlangjából.

http://www.anp.hu/hu/ismet-medvet-eszleltek-az-aggteleki-nemzeti-parkban

http://www.anp.hu/hu/minden-amit-iworol-tudni-erdemes